I Spania er det to statlige jernbaneadministrasjoner. ADIF er ansvarlig for jernbanenett med normal og bred sporvidde mens FEVE er ansvarlig for smalsporede jernbaner, disse to tilsvarer tilsammen Jernbaneverket i Norge. Den juridiske administrasjonen håndteres av det spanske jernbanedirektoratet som er underlagt det utviklingsdepartementet . Direktoratet er ansvarlig for utvikling av regelverk, setter standarder og deler ut lisenser til operatører. Ministerio de Fomento er også ansvarlig for Spanias langfristige strategiske jernbaneinvesteringer. Frem til Spania deregulerer det innenlandske markedet i 2017 er RENFE eneste operatør av persontransport. Godstrafikken er allerede deregulert og administreres av en rekke konkurrerende operatører.